stanford-oval/wikipedia huggingface dataset:
Mem

| Heprean kirjaimet |
| --- | --- |
א Alef: ב Bet
ג Gimel: ד Dalet
ה He: ו Vav
ז Zajin: ח Ḥet
ט Tet: י Jod
כ Kaf: ל Lamed
מ Mem: נ Nun
ס Samekh: ע Ajin
פ Pe: צ Tsade
ק Qof: ר Reš
ש Šin: ת Tav
vokaalimerkit · dageš
numerojärjestelmä
Mem sofit
Mem on monen seemiläisen kielen aakkoston 13. kirjain. Se sisältyy muun muassa heprealaiseen, foinikialaiseen ja aramealaiseen kirjaimistoon. Mem on kreikkalaisen myyn, latinalaisen M:n ja kyrillisen М:n edeltäjä. Kirjaimen nimi tulee vettä tarkoittavasta sanasta.
Mem hepreassa

Heprean kielessä mem ääntyy [m]. Kieliopillisesti se toimii sanan edessä prepositiona, joka vastaa suomen elatiivia (-sta, -stä). Tällöin mem on oikeastaan lyhennys מִן (min) -prepositiosta. Se voi osoittaa myös vertailua, sekä komparatiivia että superlatiivia. Heprealaisessa numerojärjestelmässä memillä on lukuarvo 40.
Mem on myös yksi niistä heprean kirjaimista, jotka kirjoitetaan eri tavalla sanan lopussa: sillä on sofit- eli loppumuoto mem sofit. Mem sofitin lukuarvo on 600.
Esimerkkejä:
מֹשֶׁה Moše: Mooses
מָשִׁיחַ mašíaḥ: Messias
מְתוּשָׁלַח tai מְתוּשֶׁלַח Mətušálaḥ tai Mətušélaḥ: Metusalem
מים majim: vesi
Koodit

|  | Mem | Mem sofit |
| --- | --- | --- |
| Unicode UTF-16 | U+05de | U+05dd |
| Unicode-nimi | HEBREW LETTER MEM | HEBREW LETTER FINAL MEM |
| HTML | &#1502; | &#1501; |
| ISO 8859-8 | 0xee | 0xed |
Milan Škoda

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 16. tammikuuta 1986 (ikä 38)
Syntymäpaikka: Praha, Tšekki
Pelipaikka: hyökkääjä
Pituus: 190 cm
Paino: 86 kg
Seurat
| Vuodet | Seura | O | (M) |
| 2004–2012 | Bohemians | 88 | (17) |
| 2005 | → Manětín (laina) |  |  |
| 2006 | → Mladá Boleslav (laina) |  |  |
| 2012 | → Slavia Praha (laina) | 9 | (2) |
| 2012–2020 | Slavia Praha | 205 | (76) |
| 2020– | Çaykur Rizespor | 14 | (7) |
Maajoukkue
| 2015– | Tšekki | 19 | (4) |
 Seurajoukkueuran tilastot kattavat vain kansalliset sarjat, päivitetty 12. heinäkuuta 2020.  Maajoukkueuran tilastot päivitetty 12. heinäkuuta 2020.
Milan Škoda (s. 16. tammikuuta 1986 Praha, Tšekki) on tšekkiläinen jalkapalloilija. Pelipaikaltaan hän on hyökkääjä. Škoda edustaa turkkilaista Çaykur Rizesporia. Tšekin pääsarjassa hän on edustanut Bohemiansia ja Slavia Prahaa.
Škoda on pelannut Tšekin maajoukkueessa vuodesta 2015 lähtien. Hänet valittiin mukaan EM-kilpailuihin 2016, jossa hän teki maalin 2–2-tasapeliin päättyneessä alkulohko-ottelussa Kroatiaa vastaan.
Miehitetty Amerikka

| Miehitetty Amerikka> Amerika |
| --- | --- |
Kestoaika:  440 min
Kehittäjä(t):  Donald Wrye
Alkuperämaa:  Yhdysvallat
Alkuperäiskieli:  englanti
Julkaistu:  1987
Tuotanto
Vastaava(t) tuottaja(t):  Richard L. O’Connor
Ohjaaja(t):  Donald Wrye
Säveltäjä(t):  Basil Poledouris
Kuvaaja(t):  Hiro Narita
Tuotantoyhtiö(t):  ABC
Aiheesta muualla
IMDb 
Miehitetty Amerikka (Amerika) on yhdysvaltalaisen ABC-televisioyhtiön tuottama minisarja vuodelta 1987. Kylmän sodan ajan dystopiatarina kertoo kuvitellusta tilanteesta, jossa Neuvostoliitto on miehittänyt Yhdysvallat. Donald Wryen käsikirjoittaman ja ohjaaman sarjan pääosissa näyttelevät Kris Kristofferson, Robert Urich, Sam Neill, Christine Lahti ja Wendy Hughes. Sarjan tapahtumat sijoittuvat pääosin Nebraskan maanviljelysseudulle.
Juoni

Eletään vuotta 1997. Neuvostoliitto on ottanut haltuunsa ensin YK-järjestön ja miehittänyt jo kymmenen vuotta Yhdysvaltoja, jossa eletään kuin Stalinin Neuvostoliitossa: elintarvikkeet eivät riitä ja toisinajattelijoita vainotaan. Maa on jaettu neuvostoliittolaisten valvomiin keskushallintoalueisiin, ja lopullisena tavoitteena on liittää Yhdysvallat emämaahan. Devin (Kristoffersson) on poliittinen toisinajattelija, Vietnam-veteraani ja entinen presidenttiehdokas. Sarjan alussa hän vapautuu viiden vuoden vankeustuomiostaan huomatakseen, että kotikaupunkinsa väki on sillä aikaa alkanut alistua neuvostohallinnolle. Hänellä ei ole lupaa poistua kaupungista, mutta hän päättää silti jatkaa taistelua. Devinin entinen vaimo Marion on noussut korkeaan asemaan neuvostohallinnossa ja yrittää kasvattaa heidän kahdesta pojastaan kuuliaisia neuvostokansalaisia. Devin saa kuitenkin esikoispoikansa puolelleen vastarintaliikkeeseen, mutta joutuu taas pidätetyksi ja psykiatriseen sairaalaan pakkohoitoon. Vastarintaliike onnistuu kaappaamaan Devinin sairaalasta ja alkaa tämän johdolla vallata erikoisjoukkojen tukikohtia. Devinistä tulee vapaan Amerikan symboli.
Rooleissa

| 0 | 1 | 2 |
| --- | --- | --- |
|  Kris Kristofferson  | … |  Devin Milford   |
|  Robert Urich  | … |  Peter Bradford   |
|  Wendy Hughes  | … |  Marion Andrews   |
|  Sam Neill  | … |  eversti Andrei Denisov   |
|  Cindy Pickett  | … |  Amanda Bradford   |
|  Armin Mueller-Stahl  | … |  kenraali Petya Samanov   |
|  Christine Lahti  | … |  Alethea Milford   |
|  Dorian Harewood  | … |  Jeffrey Wyman   |
|  Mariel Hemingway  | … |  Kimberly Ballard   |
|  Marcel Hillaire  | … |  Dieter Heinlander   |
|  Lara Flynn Boyle  | … |  Jackie Bradford   |
Vastaanotto

Minisarja esitettiin Yhdysvalloissa helmikuussa 1987 seitsemänä kahden tunnin jaksona. Se aiheutti kohua jo tuotantovaiheessa, samanlaista kun oli aiheuttanut ABC-yhtiön muutamaa vuotta aiempi televisioelokuva Seuraava päivä (The Day After, 1983), joka kertoo kuvitellun Neuvostoliiton ydiniskun jälkitunnelmista. Miehitettyä Amerikkaa koskeva kohu vain kiihtyi esityksen myötä.  Esimerkiksi Chryslerin pääjohtaja Lee Iacocca veti ABC:ltä pois kuuden miljoonan dollarin edestä automainontaa. Myös kansainvälisesti sarjaa kritisoitiin Neuvostoliiton ja YK:n halventamisesta ja suurvaltasuhteiden kiristämisestä. Pääosanäyttelijä Kris Kristofferson sanoi sarjan teon olleen hyvin stressaavaa ja yritti osaltaan lievittää YK:n ilmaisemaa närkästystä esiintymällä järjestön tilaisuudessa.
Sarjaa ei näytetty Suomen televisiossa, mutta se julkaistiin tuoreeltaan kolmella videokasetilla alaotsikoina 1: Kahlittu vapaus, 2: Terrorivalta ja 3: Vapauden hinta. Julkaisu herätti keskustelua tuolloisessa YYA-Suomessa neuvostovastaisuutensa takia. Helsingin Sanomien Pertti Avolan mukaan sarja pyrkii olemaan hyvin vakava, jopa syvällinen, mutta turvautuu dialogissaan usein mahtipontisen patrioottisiin latteuksiin. Hänestä sarja on tehty selvästi huolellisemmin kuin tuon ajan amerikkalaiset tv-sarjat yleensä, mutta sinänsä taitava käsikirjoitus sortuu kuitenkin yksiulotteiseen propagandaan. Video-oppaan Ilkka Jauhiaisen mielestä sarja alkaa lupaavasti, mutta sen poliittinen kuvio muuttuu pian fantastisesta naurettavaksi. Hän antoi videojulkaisulle kaksi tähteä viidestä.
Christine Lahti sai roolistaan Primetime Emmy- ja Golden Globe -ehdokkuudet.
Moottoripyöräilyn Indianapolisin Grand Prix 2010

Indianapolisin rataprofiili
Indianapolisin Grand Prix on kauden 2010 11. osakilpailu. Se ajettiin Indianapolis Motor Speedwaylla 28.-29. elokuuta.
MotoGP-kausi 2010
| 0 | 1 | 2 | 3 | 4 | 5 |
| --- | --- | --- | --- | --- | --- |
|  Qatar |  Espanja |  Ranska |  Italia |  Britannia |  Hollanti |
|  Katalonia |  Saksa |  Yhdysvallat |  Tšekki |  Indianapolis |  San Marino |
|  Aragonia |  Japani |  Malesia |  Australia |  Portugali |  Valencia |
Indianapolisin Grand Prix
2008 |
2009 |
2010 |
2011 |
2012 |
2013 |
2014
Memantiini

| --- | --- |


Memantiini
Systemaattinen (IUPAC) nimi
3,5-dimetyyliadamantan-1-amiini
Tunnisteet
CAS-numero: 19982-08-2
ATC-koodi: N06DX01
PubChem CID: 4054
DrugBank: APRD00221
Kemialliset tiedot
Kaava: C12H21N 
Moolimassa: 179,298 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 258 °C 
Liukoisuus veteen: 0,894 
Farmakokineettiset tiedot
Hyötyosuus: n. 100%
Metabolia: hepaattinen
Puoliintumisaika: 60-100 tuntia
Ekskreetio: renaalinen
Terapeuttiset näkökohdat
Raskauskategoria:  B?(AU) B(US) 
Reseptiluokitus:  Prescription Only (S4) (AU)POM (UK)  ?(US) 
Antotapa: oraalinen
Memantiini (C12H21N) on adamantaanin aminojohdannainen. Sitä käytetään Alzheimerin taudin hoitoon potilailla, joilla sairaus on vaikeahko. Memantiini vaikuttaa estämällä NMDA-reseptorien toimintaa. Ainetta voidaan käyttää myös yhdessä koliiniesteraasientsyymin inhibiitorien kanssa. Suomessa memantiinia myydään valmistenimillä Adaxor, Axura, Ebixa, Marbodin, Marixino, Memantin Orion, Memantin Stada, Memantine Accord, Memantine, Memantine Merz, Memantine Mylan, Memantine ratiopharm, Memantine Sandoz, Mentixa ja Nemdatine.
Synteesi

Memantiinin synteesiin on useita tapoja. Ensimmäisenä ainetta valmisti Eli Lilly and Company bromaamalla 1,3-dimetyyliadamantaania, joka reagoi edelleen. Lopullinen tuote saadaan hydrolysoimalla 1-asetamido-3,5,-dimetyyliadamantaania. Merz kehitti prosessin jossa adamantaanin halogeenijohdannainen reagoi urean kanssa tuottaen mematiinia. Lisäksi memantiinia voidaan valmistaa 1-hydroksi-3,5-dimetyyliadamantaanin ja klooriasetonitriilin reaktiolla, jolloin syntyy N-kloori-asetyyliamino-3,5-dimetyyliadamantaania. N-kloori-asetyyliamino-3,5-dimetyyliadamantaania regoi 1,1,-diaminosyntonin kanssa muodostaen mematiinia.
Sivuvaikutukset

Memantiini on yleensä hyvin siedetty lääkeaine. Sekavuus, aistiharhat, huimaus, väsymys ja päänsärky ovat yleisimmät haittavaikutukset, joista kutakin esiintyy 1–10 prosentilla lääkkeen käyttäjistä.
Aiheesta muualla

Terveysportti, metatesaurus: Memantiini
KEGG: Memantine[vanhentunut linkki] (englanniksi)
ChemBlink: Memantine (englanniksi)
Alzheimerinfo.fi, Tietoa Alzheimerin taudista ja sen hoidosta, Oy H. Lundbeck Ab 2009
Miehittämätön sotilaallinen ilma-alus

Yhdysvaltalainen RQ-1 Predator UAV.
Miehittämätön sotilaallinen ilma-alus (engl. unmanned aerial vehicle, UAV) on sotilaskäyttöön suunniteltu miehittämätön ilma-alus, jolla voi olla useita eri käyttökohteita kuten tiedustelu- ja taistelutehtävät. Tiedustelutehtävissä ne on varustettu erilaisilla kameroilla ja antureilla (esim. kamera, lämpökamera, säteilymittari). Niitä voidaan käyttää alueilla, joille perinteisten miehitettyjen lentokoneiden lähettäminen olisi liian riskialtista (esim. katastrofialueet, sota-alueet). Miehittämättömiä ilma-aluksia voidaan hyödyntää myös palontorjunnassa. Vuonna 2010 UAV-alusten myynti ylitti viisi miljardia dollaria. Sittemmin markkinat ovat kasvaneet, joidenkin arvioiden mukaan 10,7 miljardiin dollariin (2019) tai 14,3 miljardiin (2020). Markkinoiden kasvun on ennakoitu jatkuvan 2020-luvulla yli 10 prosentin vuosivauhdilla.
Historia

Vuonna 1916 englantilainen Archibald Low kehitti radio-ohjauksen lennokkiin, jonka pohjalta hän kehitti maaliskuussa 1917 miehittämättömän, kauko-ohjatun lentokoneen Ruston Proctor Aerial Target, jota oli tarkoitus edelleen kehitettynä käyttää zeppeliinejä vastaan.Tätä eikä myöskään amerikkalaista lokakuussa 1918 menestyksellä testattua "ilmatorpedoa" Kettering Bug:ia ehditty käyttää itse sotatoimissa.
Sotien välillä alkaen 20-luvulta, mutta varsinkin 30-luvulla englantilaiset kehittelivät radio-ohjattavia lennokeita. 40-luvulla lennokkeja käytettiin ilmatorjunnan harjoitusmaaleina. 1960-luvulla Ryan Aeronautics kehitti Model 147-lennokin, joka lähetettiin kuljetuskoneesta ja laskeutui laskuvarjolla. Sitä käytettiin tiedusteluun. Lasikuituisessa lennokissa saattoi olla kamera tai signaalitiedustelutaitteisto. Lennokki lensi 1100 km/h. Vietnamin sodassa lennokeiden hankkimien tietojen pohjalta kehitettiin häirintäjärjestelmä, joka esti tehokkaasti tutkaohjautuvan SA 2-ohjuksen osumista.
Yhdysvaltain laivasto kehitti 50-luvulla miehittämättömän helikopterin, joka pystyi kantamaan torpedoa. Se jäi käytöstä jo 60-luvun lopulla. Ilmavoimat alkoivat kehittää lennokkia, joka tuhoaisi vihollisen ilmatorjunnan. Tuloksena oli BGM-34A, B ja C vuosina 1971-1974. Nämä kuljettivat joko ohjuksia tai TV-ohjattuja pommeja. Muutkin maat kehittivät lennokeita. Israel käytti lennokeita tiedusteluun Jom Kippur-sodassa.
Vuonna 1986 Yhdysvaltain aselajit ottivat käyttöön Pioneer-lennokin. Armeija teki sillä tiedustelutehtäviä muun muassa Persianlahden sodassa vuonna 1991.
Yhdysvallat alki kehittää Predator-lennokkia tiedusteluun vuonna 1994. Koelennot tehtiin vuoteen 1996 mennessä. Aseistus asennettiin Predatoriin ensi kertaa vuonna 2000. Tämän jälkeen Yhdysvallat kehitteli suurempia malleja. Yhdysvallat on käyttänyt taistelulennokkeja paljon terrorismin vastaisessa sodassa. Toisaalta myös terroristit ovat alkaneet käyttää niitä. Tämä on johtanut lennokkitorjunnan parantamiseen.[lähde? ]
Kiinnostus pienten lennokkien tai eläinten kaltaisiin MAV-drooneihin (engl. micro air vehicle) on noussut 2000-luvulla lähinnä kameroiden koon kutistumisen vuoksi. Lennokeiden lennätys on monissa maissa tarkoin säänneltyä.
Armenian ja Azerbaidžanin vuonna 2020 käymässä sodassa azerit voittivat sodan lennokeiden antaman tiedustelutiedon ja tulivoiman ansiosta.
Venäjän-Ukrainan sodassa droonien elinikä on osoittaunut suhteellisen lyhyeksi. Ukrainan kiinteäsiipisten lennokkien elinikä oli kuusi lentoa, quadkopterin kolme.
Yleistä

Sotilaskäytössä UAV-alukset voivat olla täysikokoisia lentokoneita, joita lennetään etäohjauksen avulla. Hyvin korkealla lentävillä HALE-aluksilla (Hight Altitude Long Endurance) voi olla hyvinkin suuri kärkiväli, mutta niiden kuormankantokyky on pieni. Siviilipuolen miehittämättömät ilma-alukset eivät usein eroa perinteisestä lennokista muussa kuin ohjaustavassaan.[lähde? ]
UAV vaikuttaa usein ulkomuodoltaan samanlaiselta kuin esimerkiksi ilmatorjuntatykistön tai ohjuskokeiden käyttämät suuret maalilennokit (drone), joista osa on tehty muokkaamalla vanhanaikaisia suihkulentokoneita miehittämättömiksi maalialuksiksi.[lähde? ]
Ilma-aluksen lisäksi UAV:ssä on yleensä laukaisujärjestelmä, ellei alus nouse ilmaan lentokentältä, kuten lentokone, tai pystysuoraan, kuten helikopteri. Maajärjestelmään kuuluu myös UAV:n ohjauskeskus. Viitattaessa kokonaisuuteen, jossa maa-asema on mukana, käytetään lyhennettä UAS, missä S viittaa järjestelmään (system). Koska UAV-toiminta on monessa maassa vielä kokeellista, niiden lentoja varten on varattu ilmatilaa. Esimerkiksi Suomessa Kemijärvellä on UAV-koelentoalue. Sen lisäksi järjestelmään kuuluu UAV:n ohjaajien koulutusjärjestelmät.[lähde? ]
Eräs tapa torjua UAV-koneita on seurata UAV-konetta esimerkiksi UCAV-koneella (engl. Unmanned combat aerial vehicle), ja tuhota maa-asema.
On myös kehitetty miehittämättömien ilmalaitteiden (UAS) torjuntalaitteistoja (C-UAS, engl. Counter-UAS) erilaisilla kantamilla ja muilla ominaisuuksilla.
Aiheesta muualla

Kuvia tai muita tiedostoja aiheesta Miehittämätön sotilaallinen ilma-alus Wikimedia Commonsissa
Maverick-ohjuksella varustettu Ryan BGM-34 asennettuna kuljetuskoneeseen.
Mekong

| Mekong |
| --- | --- |

Maanosa:  Aasia
Maat:   Kiina  Myanmar  Laos  Thaimaa  Kambodža  Vietnam
Vesistöalue ja valuma-alueen tietoja
Pinta-ala:  810 000 km² 
Joen uoman kohteita
Alkulähde:  Tiibetin ylänkö ja Zha'a Qu (d) (käännä suomeksi)
Laskupaikka:  Etelä-Kiinan meri
Sivu-uomat:  Tha River (en) (käännä suomeksi), Nam Ou (en), Tônlé Sab, Nam Ngum (en), Kok River (en) (käännä suomeksi), Ing River (en) (käännä suomeksi), Mun, Ruak River (en) (käännä suomeksi), Nam Theun (en) (käännä suomeksi), Tonlé San (en) (käännä suomeksi), Banghiang River (en) (käännä suomeksi), Hueang River (en) (käännä suomeksi), Ziqu River (d) (käännä suomeksi), Ngom Qu (d), Ngao River (d) (käännä suomeksi), Kam river (d) (käännä suomeksi)
Mittaustietoja
Lähdekorkeus:  4 975 m mpy.
Pituus:  4 350 km 
Keskivirtaama:  14 500 m³/s (MQ) 
Muuta
 Mekongjoki valuma-alueineen.
Muualla:  Wikimedia Commons
Mekong (thaiksi แม่น้ำโขง Khong-joki) on yksi maailman suurimmista joista. Se saa alkunsa Kiinan Qinghain maakunnasta, josta se kulkee Tiibetin ja Yunnanin maakunnan, Myanmarin, Thaimaan, Laosin, Kambodžan ja Vietnamin kautta Etelä-Kiinan mereen.
Mekongin varrella sijaitsevat Laosin pääkaupunki Vientiane ja Kambodžan pääkaupunki Phnom Penh.
Mekongin neljän alajuoksun maan yhteistyöelimenä toimii Mekongin jokikomissio MRC, joka on perustettu nykymuodossaan vuonna 1995. Kiina ja Burma/Myanmar eivät ole MRC:n jäseniä.
Kulku

Mekongin alkulähde sijaitsee Tiibetin ylängöllä yli 4 900 metrin korkeudessa. Joen ylintä Kiinan Qinghain maakunnasta Tiibetin Qamdon lävitse kulkevaa osaa kutsutaan nimellä Za Qu. Tiibetistä Yunnanin ylängölle laskeutuvaa ja edelleen Myanmarin rajalle syvässä jokilaaksossa virtaavaa joen osaa kutsutaan nimellä Lancang. Kiinan rajalta alavirtaan joki muodostaa Myanmarin ja Laosin rajan yli 200 kilometrin matkalta.
Laosissa Mekong virtaa jyrkkärinteisen vuoristoalueen halki ja yhtyy Thajoen, Oujoen ja Ngumjoen kanssa. Laosin Vientianen kaupungista alavirtaan Mekong muodostaa Laosin ja Thaimaan rajan. Thaimaan Khoratin tasangolla Mekongiin virtaavat Songkhramjoki ja Munjoki. Laosin puolelta jokeen yhdistyvät Vientianen alapuolella Kadingjoki, Bangfaijoki ja Banghiangjoki.
Mekong virtaa Khonen putousten läpi Laosissa lähellä Kambodžan rajaa. Kambodžan puolella lähellä Phnom Penhin kaupunkia jokeen yhdistyy Tonle Sap -joki, joka virtaa kuivallakaudella Mekongiin ja sadekaudella Mekongista Tonle Sap -järveen. Phnom Penhistä alavirtaan Mekong haarautuu päähaaraan ja Bassacjokena tunnettuun haaraan. Etelä-Kiinan mereen laskeva Mekong haarautuu eteläisessä Kambodžassa ja Vietnamin eteläkärjessä useiksi suuhaaroiksi ja muodostaa laajan suistoalueen.
Valuma-alue

Mekong on noin 4 350 kilometriä pitkä, ja sen valuma-alue on yli 810 000 neliökilometrin laajuinen. Alue ulottuu mantereisen Kaakkois-Aasian halki Tiibetin ylängöltä Etelä-Kiinan mereen. Valuma-alueeseen kuuluu osia Kiinasta, Myanmarista, Thaimaasta ja Vietnamista sekä Laosin ja Kambodžan valtioiden alueet lähes kokonaan. Joen valuma-aluetta rajaava vedenjakaja muodostaa suuren osan Laosin ja Vietnamin rajasta.
Joen Kiinan alueelta Myanmarin ja Laosin rajalle virtaava 1 955 kilometriä pitkä yläjuoksu eroaa selvästi maantieteeltään 2 390 kilometriä pitkästä alajuoksusta. Yläjuoksulla Mekongin valuma-alue rajoittuu kapeaan jokilaaksoon, kun taas alajuoksulla joen laajaan valuma-alueeseen kuuluvat koillisen Thaimaan Khoratin tasanko, Annamin ylängön länsirinteet ja suurin osa Kambodžaa.
Ilmasto ja virtaama

Mekongin vuotuinen keskivirtaama on 14 500 m3/s. Suurin osa joen vedestä tulee alajuoksun valuma-alueen sateista. Lumen sulamisvedet joen yläjuoksulta Kiinan ylängöiltä kuivankauden aikana muodostavat kuitenkin noin 24 prosenttia vuotuisesta virtaamasta.
Sademäärä alueella vaihtelee suuresti kausittain monsuunituulten myötä. Joen virtaama on pienimmillään tavallisesti kuivallakaudella huhtikuussa ja suurimmillaan sadekaudella yläjuoksulla elo–syyskuussa sekä alajuoksulla usein vasta lokakuussa.
Luonto ja ympäristö

Mekongin alajuoksun alue on luonnoltaan yksi maailman monimuotoisimpia ja lajirikkaimpia alueita. Sen luontotyyppeihin kuuluvat kosteat ainavihannat metsät, kuivat ainavihannat metsät, kausivihannat metsät, ylänkömetsät, mangrovet, pensastomaat ja karstimaat. Mekongin vesissä elää maailman joista Amazonin jälkeen eniten makeanveden kalojen lajeja. Joen eläimistöön kuuluvat myös muiden muassa iravadindelfiini, jättihaimonni ja jokisiimarausku. Mekongin ympäristön suuria maanisäkkäitä ovat indokiinantiikeri ja saola.
Talous

Mekong on monin tavoin tärkeä tulonlähde miljoonille ihmisille. Joessa on kymmeniä sähköenergiaa tuottavia voimalaitospatoja, ja padoilla säännöstelty joki mahdollistaa maanviljelyn kuivankauden aikana. Mekongin alajuoksun alueelta pyydetään arviolta vuosittain noin 2,3 miljoonaa tonnia kalaa. Saalis on noin neljännes koko maailman makeanveden kalanpyynnistä ja suurempi kuin missään muussa vesistössä.
Mekong on myös tärkeä mantereisen Kaakkois-Aasian liikenneväylä. Merialukset liikennöivät jokea pitkin Kambodžan Phnom Penhiin asti, ja pienet jokialukset liikkuvat paikallisesti ylempänäkin. Joen suistoaluetta eteläisessä Vietnamissa halkovat lukuisat kanavat.
Ympäristön ongelmat

Mekong on yksi maailman saastuneimmista joista. Sen kautta kulkee vuosittain arviolta 40 000 tonnia muovijätettä Tyyneenmereen. Joen monet padot ovat tuhonneet metsiä ja kosteikkoja sekä vähentäneet joen mukana kulkeutuvan sedimentin määrää. Laajamittainen hiekanotto rakennusteollisuuden tarpeisiin joen alajuoksulla ja suistoalueella on aiheuttanut jokirantojen eroosiota ja mangrovemetsien häviämistä. Alueella on myös käytetty pohjavettä runsaasti, mikä on aiheuttanut maan vajoamista. Patojen, hiekanoton ja pohjaveden käytön yhteisvaikutuksesta rantaviivat ovat vetäytyneet monin paikoin.
Aiheesta muualla

Kuvia tai muita tiedostoja aiheesta Mekong Wikimedia Commonsissa
Mekongin jokilaakso Tiibetissä.
Näkymä joelle Kambodžassa.
Mekongin vesistön endeeminen jättihaimonni.
Jokilautta lähellä Laosin Luang Prabangia.
Michael Lang

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Michael Rico Lang
Syntymäaika: 8. helmikuuta 1991
Syntymäpaikka: Egnach, Sveitsi
Pelipaikka: oikea laitapuolustaja
Pituus: 185 cm
Paino: 79 kg 
Junioriseurat
2000–2006: FC St. Gallen
Seurat
| Vuodet | Seura | O | (M) |
| 2006–2011 | FC St. Gallen | 66 | (4) |
| 2011–2015 | Grasshopper | 128 | (12) |
| 2015–2018 | Basel | 87 | (16) |
| 2018– | Mönchengladbach | 17 | (1) |
| 2019–2020 | → Werder Bremen | 9 | (0) |
Maajoukkue
| 2005–2008 | Sveitsi U16 | 11 | (1) |
| 2007–2008 | Sveitsi U17 | 19 | (2) |
| 2008–2009 | Sveitsi U18 | 7 | (0) |
| 2009–2010 | Sveitsi U19 | 16 | (3) |
| 2010–2012 | Sveitsi U20 | 11 | (3) |
| 2013– | Sveitsi | 31 | (3) |
 Seurajoukkueuran tilastot kattavat vain kansalliset sarjat, päivitetty 27. toukokuuta 2021.  Maajoukkueuran tilastot päivitetty 27. toukokuuta 2021.
Michael Rico Lang (s. 8. helmikuuta 1991 Egnach) on sveitsiläinen jalkapalloilija, joka on pelannut kotimaansa lisäksi Saksan Bundesliigassa Borussia Mönchengladbachin ja Werder Bremenin joukkueissa. Oikeajalkainen Lang on pelipaikaltaan oikea laitapuolustaja. Hän kuuluu myös Sveitsin jalkapallomaajoukkueeseen.
Seurajoukkueura

Lang aloitti ammattilaisuransa kasvattajaseurassaan FC St. Gallenissa, jossa hän pelasi vuosina 2006–2011 66 Raiffeisen Super Leaguen ja Challenge Leaguen ottelua onnistuen maalinteossa neljä kertaa. Heinäkuussa 2011 Lang siirtyi Super Leaguen Grasshopperiin, jossa hän voitti kaudella 2012–2013 Sveitsin cupin. Kaudella 2013–2014 hän debytoi Eurooppa-liigassa ja Mestarien liigan karsinnoissa kahden ottelun verran. Yhteensä Lang pelasi seuran paidassa 128 liigaottelussa onnistuen maalinteossa 12 kertaa.
Heinäkuussa 2015 Lang siirtyi Super Leaguen Baseliin. Hän pelasi kauden aikana 22 ottelussa onnistuen maalinteossa viidesti Baselin voittaessa Sveitsin mestaruuden. Seuraavalla kaudella hän teki 31 ottelussa kuusi maalia Baselin uusiessa liigamestaruuden. Hän teki maalin myös Baselin voittoon päättyneessä cupfinaalissa. Seuraavalla kaudella hän pelasi 34 liigaottelua, ja teki viisi maalia. Mestarien liigassa hän pelasi Basel-vuosinaan yhteensä 13 ottelua, joissa viimeisteli kolme maalia.
Lang siirtyi Bundesliigan Borussia Mönchengladbachiin 2,8 miljoonan euron siirtosummalla kesällä 2018. Avauskaudellaan hän teki 17 liigaottelussa yhden maalin. Kauden 2019–2020 hän oli lainalla saman sarjan Werder Bremenissä ja pelasi yhdeksän liigaottelua. Kaudella 2020–2021 hän pelasi Mönchengladbachissa yhden Mestarien liigan ottelun ja kaksi Saksan cupin ottelua mutta ei saanut Bundesliigassa lainkaan peliaikaa.
Maajoukkueura

Lang on edustanut Sveitsiä nuorten maajoukkuetasolla. Vuoden 2008 alle 17-vuotiaiden EM-kilpailuissa hän pelasi kolmessa ja 2009 alle 19-vuotiaiden EM-kilpailuissa kahdessa ottelussa. Sveitsin jalkapallomaajoukkueessa Lang debytoi elokuussa 2013 ystävyysottelussa Brasiliaa vastaan. Avausmaali syntyi seuraavassa maaottelussa, lokakuussa 2013 MM-karsintaottelussa Albaniaa vastaan. Vuoden 2014 MM-kilpailuissa Lang pelasi alkulohkon ottelussa Hondurasia vastaan 13 minuuttia.
Lang kuului Sveitsin joukkueeseen vuoden 2016 EM-kilpailuissa. Hän pelasi yhteensä 11 minuuttia otteluissa Romaniaa ja Ranskaa vastaan. MM-kilpailuissa 2018 hän pelasi kolmessa ottelussa, näistä Ruotsi-ottelussa hän oli avauskokoonpanossa, mutta sai ottelun viime hetkillä punaisen kortin.